
Noteikumi par doktora zinātniskā grāda piešķiršanas (promocijas) tiesību deleģēšanu augstskolām
Izdoti saskaņā ar Zinātniskās darbības likuma 11.panta trešo daļu
· 1. Noteikumi deleģē doktora zinātniskā grāda piešķiršanas (promocijas) tiesības augstskolām.
· 2. Doktora zinātniskā grāda piešķiršanas (promocijas) tiesības tiek deleģētas šādām augstskolām uz doktora studiju programmu akreditācijas laiku:
· 2.1. Latvijas Universitātei – bioloģijā; datorzinātnē un informātikā; ekonomikā un uzņēmējdarbībā; elektrotehnikā, elektronikā, informācijas un komunikāciju tehnoloģijās; filozofijā, ētika un reliģijā; fizikā un astronomijā; izglītības zinātnēs; klīniskajā medicīnā; ķīmijā; matemātikā; materiālzinātnē; medicīnas bāzes zinātnēs, tai skaitā farmācijā; medicīniskajā biotehnoloģijā; mūzikā, vizuālajās mākslās un arhitektūrā; plašsaziņas līdzekļos un komunikācijā; politikas zinātnē; psiholoģijā; sociālajā un ekonomiskajā ģeogrāfijā; socioloģijā un sociālajā darbā; tiesību zinātnē; tiesu medicīniskajā ekspertīzē; valodniecībā un literatūrzinātnē; veselības un sporta zinātnēs; vēsturē un arheoloģijā; zemes zinātnēs, fiziskajā ģeogrāfijā un vides zinātnēs;
· 2.2. Rīgas Tehniskajai universitātei – būvniecības un transporta inženierzinātnēs; ekonomikā un uzņēmējdarbībā; elektrotehnikā, elektronikā, informācijas un komunikāciju tehnoloģijās; ķīmijā; ķīmijas inženierzinātnē; mašīnbūvē un mehānikā; materiālzinātnē; medicīniskajā inženierijā; militārajā zinātnē; mūzikā, vizuālajā mākslā un arhitektūrā; nanotehnoloģijā; politikas zinātnē; sociālajā un ekonomiskajā ģeogrāfijā; starpnozaru sociālajās zinātnēs; vides biotehnoloģijā; vides inženierijā un enerģētikā;
· 2.3. Latvijas Biozinātņu un tehnoloģiju universitāte – būvniecības un transporta inženierzinātnēs; dzīvnieku un piena lopkopības zinātnē; ekonomikā un uzņēmējdarbībā; elektrotehnikā, elektronikā, informācijas un komunikāciju tehnoloģijās; izglītības zinātnēs; lauksaimniecības un zivsaimniecības zinātnēs; mežzinātnē; materiālzinātnē; mūzikā, vizuālajās mākslās un arhitektūrā; pārtikas un dzērienu tehnoloģijās; veterinārmedicīnas zinātnē; vides inženierijā un enerģētikā;
· 2.4. Daugavpils Universitātei – bioloģijā; ekonomikā un uzņēmējdarbībā; fizikā un astronomijā; izglītības zinātnēs; matemātikā; psiholoģijā; tiesību zinātnē; valodniecībā un literatūrzinātnē; vēsturē un arheoloģijā;
· 2.5. Jāzepa Vītola Latvijas Mūzikas akadēmijai – mūzikā, vizuālajās mākslās un arhitektūrā;
· 2.6. Latvijas Kultūras akadēmijai – mūzikā, vizuālajās mākslās un arhitektūrā; radošās industrijas zinātnēs;
· 2.7. Latvijas Mākslas akadēmijai – mūzikā, vizuālajās mākslās un arhitektūrā; radošās industrijas zinātnēs;
· 2. 2.8. Rīgas Stradiņa universitātei – ekonomikā un uzņēmējdarbībā; klīniskajā medicīnā; medicīnas bāzes zinātnēs, tai skaitā farmācijā; medicīniskajā biotehnoloģijā; plašsaziņas līdzekļos un komunikācijā; psiholoģijā; politikas zinātnē; socioloģijā un sociālajā darbā; tiesību zinātnē; veselības un sporta zinātnēs; tiesu medicīniskajā ekspertīzē;
· 2.9.  (svītrots ar MK 03.11.2009. noteikumiem Nr. 1256);
· 2.10. Latvijas Sporta pedagoģijas akadēmijai – veselības un sporta zinātnēs;
· 2.11. Liepājas Universitātei – izglītības zinātnēs; valodniecībā un literatūrzinātnē;
· 2.12. Transporta un sakaru institūtam – būvniecībā un transporta inženierzinātnēs;
· 2.13. Biznesa, mākslas un tehnoloģiju augstskolai "RISEBA" – ekonomikā un uzņēmējdarbībā;
· 2.14. Biznesa augstskolai "Turība" – ekonomikā un uzņēmējdarbībā; plašsaziņas līdzekļu un komunikācijas zinātnē un tiesību zinātnē;
· 2.15. (svītrots ar MK 12.12.2017. noteikumiem Nr. 730);
· 2.16. Vidzemes Augstskolai – ekonomikā un uzņēmējdarbībā; elektrotehnikā; elektronikā; informācijas un komunikācijas tehnoloģijās;
· 2.17. Rēzeknes Tehnoloģiju akadēmijai – ekonomikā un uzņēmējdarbībā; elektrotehnikā; elektronikā; informācijas un komunikācijas tehnoloģijās; izglītības zinātnēs;
· 2.18. Baltijas Starptautiskajai akadēmijai – ekonomikā un uzņēmējdarbībā; tiesību zinātnē.
· 2.19. Ventspils Augstskolai – ekonomikā un uzņēmējdarbībā.  
(Grozīts ar MK 27.01.2009. noteikumiem Nr. 67; MK 20.07.2010. noteikumiem Nr. 639; MK 03.05.2011. noteikumiem Nr. 336; MK 31.07.2012. noteikumiem Nr. 530; MK 10.12.2013. noteikumiem Nr. 1422; MK 25.02.2014. noteikumiem Nr. 109; MK 05.08.2014. noteikumiem Nr. 441; MK 31.03.2015. noteikumiem Nr. 149; MK 07.07.2015. noteikumiem Nr. 384; MK 27.10.2015. noteikumiem Nr. 612; MK 16.08.2017. noteikumiem Nr. 471; MK 12.12.2017. noteikumiem Nr. 730; MK 05.06.2018. noteikumiem Nr. 315; MK 05.11.2019. noteikumiem Nr. 517; MK 28.04.2020. noteikumiem Nr. 252; MK 16.06.2020. noteikumiem Nr. 388; MK 31.08.2021. noteikumiem Nr. 591; MK 18.10.2022. noteikumiem Nr. 657)
· 3. Šo noteikumu 2.punktā minētās augstskolas, īstenojot tiesības attiecībā uz doktora zinātniskā grāda piešķiršanu (promociju), atrodas Izglītības un zinātnes ministrijas pārraudzībā.

